Chiba
        
         (prefektur i Japan)
Store norske leksikon,Geografi,Verdens geografi,Asia,Japans geografi
Chiba er et prefektur på Honshu i Japan som omfatter den sørøstre del av Kantosletta og halvøya Yokosuka, sørøst for Tokyo. Arealet er på 4934 kvadratkilometer med 6 278 741 innbyggere (2020).
Mesteparten av provinsen inngår i den store by- og industriregionen Keihin omkring Tokyo. Store arealer langs Tokyobukta er vunnet inn ved utfyllinger og utgjør et sammenhengende belte av havneanlegg og tungindustri (Keiyo). Her ligger en rekke byer: hovedstaden Chiba, Ichikawa, Funabashi, Ichihara og Kisarazu.Det drives noe jordbruk, med dyrking av ris, grønnsaker og blomster. Ved kysten drives det fiske. Ved Narita ligger Tokyos internasjonale lufthavn. Fra Chiba er det tunnel- og broforbindelse over Tokyobukta til Kawasaki (Tokyobukt-forbindelsen). Les mer i Store norske leksikon Japan